Cuneo
Cuneo on linn ja vald Itaalias Piemonte maakonnas; Cuneo provintsi halduskeskus. Cuneo nimi tuleb sõnast cumeo ('kiilukujuline'), kirjeldades linna paiknemist kolmnurksel maatükil kiiluna Gesso ja Stura di Demonte jõe ühinemiskohas. Cuneo asutati 12. sajandil vabakommuunina strateegilisele asukohale Piemonte ja Prantsusmaa vahel. Linna keskmeks on ebatavaliselt suur peaväljak Piazza Galimberti. Linna on oma näo saanud valdavalt 18. ja 19. sajandil. Tooni annavad laiad rohelised puiesteed. Linna lähedal paikneb haruldase taimestikuga Valle Stura org.